Diari Oficial de la Generalitat Valenciana


Sumari del DOGV 9511, del 13-01-2023 (2023/329)

RESOLUCIÓ de 30 de desembre de 2022, de la Vicepresidència i Conselleria d'Igualtat i Polítiques Inclusives de concessió de subvencions en matèria de persones majors i el món rural, per a l'exercici 2022
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/329


Data del document
:   30-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de desembre de 2022, de la Vicepresidència i Conselleria d'Igualtat i Polítiques Inclusives de concessió de subvencions en matèria de persones majors i el món rural, per a l'exercici 2022 [2023/329]  
  
Primer  
Vistes les sol·licituds d'ajudes presentades per a programes d'atenció a persones majors i el món rural, per a l'exercici 2022, davant les direccions territorials de València, Castelló i Alacant, dins del termini de presentació que va finalitzar el passat 13 de desembre de 2022, a l'empara de l'Ordre 8/2022, d'11 de novembre, de la Vicepresidència i Conselleria d'Igualtat i Polítiques Inclusives, per la qual es convoquen les subvencions en matèria de programes d'envelliment actiu i soledat no desitjada, i programes d'atenció a persones majors i el món rural, per a l'exercici 2022, i se n'estableixen les bases reguladores (DOGV 9473, 18.11.2022).  
  
Segon  
Vista la proposta efectuada per la Comissió de Valoració de la Direcció General de Persones Majors, d'acord amb el que s'estableix en la base desena de l'Ordre 8/2022, de 18 de novembre i que figuren com a annex I i annex II a la present resolució.  
  
Fonaments de dret  
Primer. La directora general de Persones Majors té la competència per a resoldre la convocatòria les subvencions en matèria de programes d'atenció a persones majors i el món rural, d'acord amb el que s'estableix en la base cinquena de l'Ordre 8/2022, de 18 de novembre, de la Vicepresidència i Conselleria d'Igualtat i Polítiques inclusives, per la qual es convoquen les subvencions en matèria de programes d'envelliment actiu i soledat no desitjada, i programes d'atenció a persones majors i el món rural, per a l'exercici 2022, i se n'estableixen les bases reguladores.  
  
Segon. D'acord amb la Resolució de 29 de febrer de 2016, de la vicepresidenta del Consell i consellera d'Igualtat i Polítiques inclusives, sobre delegació de l'exercici de competències en determinats òrgans de la Vicepresidència i Conselleria, correspon a la directora general de Persones Majors la facultat d'efectuar l'autorització de despesa i disposició de crèdit corresponent a les citades ajudes.  
  
  
Tercer. El règim jurídic aplicable a la concessió d'aquesta subvenció pública, es troba regulat en la Llei 38/2003, de 17 de novembre, general de subvencions, en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i en l'Ordre 8/2022, d'11 de novembre, de la Vicepresidència i Conselleria d'Igualtat i Polítiques Inclusives, per la qual es convoquen les subvencions en matèria de programes d'envelliment actiu i soledat no desitjada, i programes d'atenció a persones majors i el món rural, per a l'exercici 2022, i s'estableixen les seues bases reguladores  
Vistos els preceptes legals citats i altres de general i pertinent aplicació, resolc:  
  
Primer  
Concedir als beneficiaris que figuren en l'annex I PMMR, les quantitats que hi figuren, per al desenvolupament dels programes indicats.  
  
  
Segon  
Autoritzar i disposar, a favor de les entitats indicades en l'annex I el crèdit indicat, i que de manera global ascendeix a:  
PMMR: S1116. Import global: 500.000,00. -  
Amb càrrec a les següents aplicacions pressupostàries del vigent pressupost de la Generalitat per al 2022:  
96.61.68.5293.521.04.10192R. 100.000,00. -  
64.17.51.9314.274.68.29263Q. 150.000,00. -  
09.06.56.6891.253.84.48783P. 250.000,00. -  
  
Tercer  
Denegar les subvencions a l'organitzacions o entitats que figuren en l'annex II de la present resolució pels motius que s'indiquen.  
  
  
Quart  
La present subvenció es farà efectiva, de conformitat amb el que es disposa en la base quinzena de l'Ordre 8/2022, d'11 de novembre, de la Vicepresidència i Conselleria d'Igualtat i Polítiques Inclusives i l'article 44.1.d de la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247 de3 1 de desembre) de la següent forma:  
El 100 % es lliurarà a la signatura de la resolució de concessió.  
  
Cinqué  
La justificació de la subvenció es realitzarà en els termes exposats en la base catorzena de l'Ordre 8/2022, d'11 de novembre.  
  
  
Sisé  
Ordenar la publicació de la present resolució en el Diari Oficial de la Generalitat Valenciana.  
  
València, 30 de desembre de 2022. La vicepresidenta del Consell i consellera d'Igualtat i Polítiques Inclusives, (p.d Resolució de 29.02.2016), la directora general de Persones Majors: María Ángeles Pérez Mayor.